open-index/open-wikipedia-markdown huggingface dataset:
Pušų riešutų aliejus

**Pušų riešutų aliejus** (taip pat *pušų sėklų aliejus*, *kedrų riešutų aliejus*) – augalinis aliejus, gaunamas iš keleto pušų rūšių valgomųjų sėklų. Aliejus, gaunamas iš labiau paplitusių europinių ir azijinių pušų veislių, daugiausia naudojamas kulinarijoje, tuo tarpu sibirinių pušų (augančių Rusijoje, Mongolijoje ir Kazachstane) bei korėjinių pušų (daugiausia augančių Kinijoje ir Šiaurės Korėjoje) sėklos naudojamos medicininiams tikslams dėl to, kad jose gausu pinoleno rūgšties ir antioksidantų.

## Panaudojimas kulinarijoje
Pušų riešutų aliejus turi santykinai mažą smilkimo temperatūrą, todėl nėra tinkamas naudoti kepant. Jis verčiau naudojamas įvairiems valgiams pagardinti.

Rusijoje 1917 m. revoliucijos metu pušų riešutų aliejus buvo naudojamas maisto gamyboje per Didžiąją gavėnią, kuomet buvo uždrausta valgyti gyvūninius riebalus. Tuo metu 10 % Rusijos tvirtos valiutos pagrindo sudarė prekyba pušų riešutų aliejumi. Prekyba daugiausia vyko su Prancūzija, kurioje riešutų aliejus tradiciškai naudojamas maisto gamyboje.

Pagal turimas žinias, pušų riešutų aliejus puikiai padeda duoną išlaikyti šviežią ilgesniam laikui, kai gaminant nedaug jo įpilama į tešlą.

## Panaudojimas medicininiams tikslams
Aliejus iš korėjinių ir sibirinių pušų veislių riešutų patraukė dėmesį dėl savo medicininių savybių.

Kompanijos „Lipid Nutrition“ tyrimų metu nustatyta, kad korėjinių pušų riešutų aliejuje esanti pinoleno rūgštis gali padėti pažaboti apetitą, kadangi jos išskiriamas hormonas cholecistokinas veikia kaip natūralus apetito supresantas. Tyrimai parodė, kad pušų riešutų aliejus padidina apetito supresantų poveikį iki 60 % keturioms valandoms.

Susidomėjimas pinoleno rūgšties savybėmis privedė prie tolimesnių tyrimų atrasti būdus, kaip padidinti šios riebalų rūgšties kiekį pušų riešutų aliejuje. Tolimesni tyrimai parodė, kad be apetito slopinimo, pušų riešutų aliejus taip pat gali sumažinti cholesterolio pernešamų mažo tankio lipoproteinų (MTL) kiekį, tokiu būdu suteikdamas dar daugiau naudos sveikatai.

Pasak Rusijoje ir Kinijoje atliktų tyrimų, sibirinių pušų riešutų aliejus pasižymi didele laisvųjų radikalų koncentracija. Kaip žinoma, laisvieji radikalai gali padėti sumažinti oksidacinę žalą, kuri savo ruožtu gali sukelti skrandžio opą ar gastritą. Dėl šių tyrimų rezultatų, pušų riešutų aliejus abiejose šalyse dabar laikomas vaistine priemone nuo šių ligų.

## Trigliceridų sudėtis
Vienos trigliceridų kiekio sibirinių pušų riešutų aliejuje analizės metu nustatyta tokia sudėtis:

## Šaltiniai
Ąžuolas Galiūnas

**Ąžuolas „Galiūnas“** – Kauno rajono savivaldybės saugomas botaninis gamtos paveldo objektas . Medis įregistruotas į Saugomų teritorijų valstybės kadastrą 2010 m. gruodžio 29 d.

Ąžuolas stūkso Babtų seniūnijoje esančiame Kukšių miške. Pasiekiamas kelio  6–ajame kilometre, tarp Užumiškių ir Kačergių, pasukus į vakarus lauko keliuku, apie 1,3 km iki nedidelio miškų masyvo. Medis auga šiauriniame drėgno lapuočių miško kampe, apie 100 m nuo keliuko, supamas tankių krūmokšnių, iš toliau nėra pastebimas. Medžio kamienas dvilypis, 1,3 m aukštyje yra 4,90 m storio, nedrevėtas, padengtas stora kamštine žieve, 3,40 m aukštyje šakojasi į du atskirus kamienus. Žemėje, tarp šaknų, pastebimos nedidelės miško žvėrelių išraustos olos.


Ąžuolas Galiūnas, kamienas.JPG|Kamieno apimtis 1,3 m aukštyje
Ąžuolas Galiūnas 2.JPG|Aukščiau išsišakojantis kamienas
Galiūnas, ąžuolas.JPG|Proskynoje atrodo kaip vienas 


## Šaltiniai

## Nuorodos

* Saugomų teritorijų valstybės kadastras  
* Kauno rajono gamtos paminklai
Pekaninių karijų aliejus

**Pekaninių karijų aliejus** – maistinis augalinis aliejus, gaunamas iš pekaninių karijų (*Carya illinoinensis*) riešutų.

## Savybės
Pekaninių karijų aliejus beveik neturi savito skonio, todėl įgauna bet kokį su juo maišomų prieskonių skonį. Jo tankis nedidelis, paprastai būna blyškiai geltonos spalvos.

Pekaninių karijų aliejus turi 9,5 % sočiųjų riebalų rūgščių, o tai yra mažiau nei alyvuogių (13,5 %), žemės riešutų (16,90 %) ar kukurūzų (12,70 %) aliejuose.

Aliejus yra laikomas naudingu sveikatai, kadangi jame gausu mononesočiųjų riebalų rūgščių, ypač oleino rūgšties (52 %). Jame taip pat yra linolo rūgšties (36,6 %) bei nedideli kiekiai palmitino (7,1 %), stearino (2,2 %) ir linoleno (1,5 %) rūgščių. Manoma, kad bendras šių riebalų rūgščių balansas padeda sumažinti mažo tankio lipoproteinų kiekį ir širdies ligų riziką.

## Gamyba
Prieš išgaunant aliejų, pekaninių karijų riešutai lengvai paskrudinami ir sumalami. Tada mechaniniais būdais išgaunamas aliejus. Dauguma gamintojų vengia naudoti cheminius išgavimo būdus, norėdami išsaugoti natūralų riešutinį skonį ir maistines medžiagas.

## Panaudojimas
Pekaninių karijų aliejus daugiausia naudojamas maisto gamyboje. Jis pasižymi aukšta smilkimo temperatūra (~243 °C), todėl puikiai tinka naudojimui kepant aukštoje temperatūroje ar gruzdinant. Dėl švelnaus riešutų skonio, aliejus naudojamas salotų ir kitokių padažų pagardinimui. Pekaninių karijų aliejus yra lengvesnis už alyvuogių aliejų, todėl labiau tinka naudojimui kasdieninėje maisto gamyboje. Jis taip pat paprastai būna be konservantų ar priedų. Pekaninių karijų aliejus yra geras sviesto ir kitų kepimo aliejų pakaitalas, todėl tinka kepimui. Atidarius aliejų rekomenduojama jį laikyti užšaldytą, kad jis išsilaikytų kuo ilgiau ir neįgautų kartumo.

Pekaninių karijų aliejus taip pat naudojamas aromaterapijoje, kosmetikoje, kremų nuo saulės ir biokuro gamyboje.

## Šaltiniai
Aguonų aliejus

**Aguonų aliejus** – aliejus, gaunamas iš aguonų sėklų. Šis aliejus naudojamas kulinarijoje, farmacijoje, taip pat dažų, lakų ir muilo gamybai.

Aguonų sėklos savyje turi 45–50 % aliejaus. Kaip ir sėklos, aguonų aliejus turi daug skoninių savybių, vitamino E, tačiau jame nėra jokių narkotinių savybių.

## Aguonų aliejaus savybės
100 g aguonų aliejaus turi:
* Energetinė vertė – 3699 kJ (884 kcal)
* Angliavandeniai – 0 g
* Riebalai – 100 g
* Proteinai – 0 g
* Vitaminas E – 11,4 mg (76 %)

## Šaltiniai
Kodėl kapitonas pasirinko mane?

**Kodėl kapitonas pasirinko mane?** () – 1980 m. sukurta komedija visai šeimai, juostos „Šerifas ir berniukas ateivis“ tęsinys, apdovanota „Golden Screen“ prizu.

## Pagrindiniai aktoriai
: *Aktorius – vaidmuo*
* Bud Spencer – šerifas Holas
* Cary Guffey – H7-25  
* Ferruccio Armendola – Hovardas 
* John Bartha – policijos viršininkas   
* Carlo Reali – leitenantas Terneris 

## Turinys

Po to, kai berniukas – ateivis H7-25 pasiliko žemėje kartu su šerifu Holu, jiems nuolatos neduoda ramybės kariškiai, besistengiantys jį pagrobti.

Bekeliaudami po šalį, Holas ir H7-25 užklysta į Munro miestelį, kuriame vyrauja netvarka ir chaosas, savo sąlygas diktuoja nusikaltėliai, o meras Hovardas tuo pačiu dirba ir radijo stotyje. Miestelis ieško naujo šerifo ir Holas sutinka užimti šias pareigas. Netrukus jis grąžina į gatves tvarką, tačiau tuo metu netoli esančioje karinėje bazėje ima dėtis keisti dalykai. H7-25 tvirtina, kad ten įsikūrė ateiviai iš kitos galaktikos, anksčiau jau mėginę užgrobti jo gimtąją planetą. Holas į tai reaguoja skeptiškai tačiau berniukas imasi pats rinkti įrodymus ir netrukus patenka į nelaisvę. Išsiruošęs jo gelbėti šerifas pats netrukus atsiduria areštinėje, nes ateiviai užvaldė ir kai kuriuos žmonės.

Šerifui pavyksta pasprukti iš areštinės, o  prie jo prisijungia ir buvusios chuliganų gaujos, kurias jis pats anksčiau įveikė, kad dabar drauge susiremtų su ateiviais.
Žemės riešutų aliejus

**Žemės riešutų aliejus** (taip pat *arachių aliejus*) – švelnaus skonio augalinis aliejus, išgaunamas iš žemės riešutų. Yra keletas šio aliejaus rūšių: rafinuotas, nerafinuotas, šalto spaudimo ir paskrudintas. Pastarasis turi stiprų riešutų skonį ir aromatą, panašų į sezamų aliejaus.

Aliejus naudojamas kinų, Pietų Azijos ir Pietryčių Azijos virtuvėse tiek kaip kepimo aliejus, tiek ir kaip gardis. Žemės riešutų aliejus pasižymi aukšta smilkimo temperatūra (225 °C), todėl plačiai naudojamas maisto kepime. Pagrindinės jį sudarančios riebalų rūgštys yra oleino rūgštis (46,8 %), linolo rūgštis (33,4 %) ir palmitino rūgštis (10,0 %). Jame taip pat yra nedideli kiekiai stearino, arachido, arachidono, beheno, lignocero ir kitokių rūgščių.

Kartais pridedama antioksidantų, tokių kaip vitaminas E, kad būtų padidintas aliejaus galiojimo laikas. 100 g žemės riešutų aliejaus energetinė vertė – 3699 kJ (884 kcal).

## Kitos panaudojimo sritys
Kaip ir kiti augaliniai aliejai, žemės riešutų aliejus gali būti naudojamas muilo gamyboje saponifikacijos būdu. Jį saugiai galima naudoti kaip masažo aliejų.

Aliejų taip pat galima panaudoti biodyzelino gamyboje. Tai buvo pademonstruota dar 1900 m., Paryžiuje vykusios Pasaulinės parodos metu.

## Šaltiniai
Androulla Vassiliou

**Androulla Vassiliou** (, g. 1943 m. lapkričio 30 d.) – Kipro ir Europos Sąjungos politikė, buvusi Europos Komisijos narė, atsakinga už sveikatos apsaugą (2008-2010 m.), vėliau - už švietimą, kultūrą, daugiakalbystę ir jaunimo reikalus (2010 m. vasario mėn.- 2014 m. lapkričio 1 d.).

## Biografija
Studijavo teisę Middle Temple, tarptautinius santykius – Karališkame tarptautinių santykių institute. 1968–1988 m. vertėsi privačia teisininko praktika, buvo *Standard Chartered Bank* ir *Bank of Cyprus* patarėja.

1996 ir 2001 m. pagal Jungtinio demokratų judėjimo sąrašą buvo išrinkta į Kipro parlamentą – Atstovų rūmus. 1996–2000 m. ji vadovavo Kipro moterų verslo federacijai, 2001–2006 m. – Europos moterų liberalių asociacijai.

J.M.Barroso vadovaujamoje Europos Komisijoje 2008–2010 m. ji buvo sveikatos reikalų komisarė, antrojoje komisijoje (2010-2014 m.) buvo komisarė, atsakinga už švietimą, kultūrą ir daugiakalbystę.

A.Vassiliou vyras George Vassiliou 1988–1993 m. buvo Kipro prezidentas, 1996–2005 m. – Jungtinio demokratų judėjimo pirmininkas.

## Nuorodos
* ES ekonomiką augins kultūros pagalba  (straipsnis ekonomika.lt)
* Oficialus A.Vassiliou tinklapis

## Šaltiniai
Faktisas

**Faktisas** () – vulkanizuoti nesotieji augaliniai ar gyvūniniai riebalai, naudojami kaip pagalbinė medžiaga ir savybių modifikatorius gumos gamyboje.

Iš aliejų, turinčių ilgagrandinių riebalų rūgščių, pvz., rapsų ar putonių aliejaus, gaunamas kietesnis, tinkamesnis faktisas. Iš sojų aliejaus gaminamas faktisas būna prastesnės kokybės, nors, šį aliejų sumaišius su ilgagrandiniais aliejais, galima gauti faktisą beveik tokį patį kokybišką kaip ir iš visiškai ilgagrandinių aliejų. Alyvoms atsparus faktisas gaminamas iš ricinos aliejaus.

Riebalų rūgščių grandines susiuvant siera gaunamas *rudasis faktisas*, o disieros dichloridu (S2Cl2) – *baltasis faktisas*. Tai gumiškos medžiagos, kurios gerina gumos apdirbimo savybes bei didina atsparumą ozonui. Keičiant faktiso kiekį gumoje keičiasi ir fizikinės gumos savybės. Lietos gumos detalės gali turėti 5-10% faktiso, gaminamos ekstruzijos būdu – 15-30%. Guminiuose trintukuose faktiso gali būti iki 4 kartų daugiau nei grynos gumos.

## Nuorodos
Pastora Soler

**Maria Pilar Sančes Lukė** (; g. 1978 m. rugsėjo 27 d.; geriau žinoma sceniniu vardu **Pastora Soler**) – ispanų dainininkė.

Soler atstovavo Ispanijai 2012 m. Eurovizijoje Baku, Azerbaidžane su daina „Quédate conmigo“ ir užėmė 10-ąją vietą.

## Diskografija

### Studijiniai albumai
* 1994 – *Nuestras coplas*
* 1996 – *El mundo que soñé*
* 1999 – *Fuente de luna*
* 2001 – *Corazón congelado*
* 2002 – *Deseo*
* 2005 – *Pastora Soler*
* 2007 – *Toda mi verdad*
* 2009 – *Bendita locura*
* 2011 – *Una mujer como yo*
* 2012 – *Una mujer como yo: Versión Eurovisión*
* 2013 – *Conóceme*

### Rinkiniai
* 2005 – *Sus grandes éxitos (Greatest Hits)*

### EP’ai
* 2012 – *Especial Eurovisión*

## Nuorodos

* Pastora Soler – „Quédate Conmigo“ (video)

|-
Makadamijų aliejus

**Makadamijų aliejus** arba **makadamijų riešutų aliejus** – nelakus aliejus, gaunamas iš Australijoje natūraliai augančių plačialapių makadamijų (*Macadamia integrifolia*) riešutų minkštimo.

## Sudėtis
Makadamijų aliejų sudaro oleino (60 %), palmitolio (19 %), linolo (1–3 %) ir α-linoleno (1–2 %) riebalų rūgštys. Kai kuriose aliejaus rūšyse taip pat yra apytiksliai panašus kiekis omega-6 ir omega-3 riebalų rūgščių. Nors makadamijos auginamos daugelyje pasaulio vietų, aliejaus riebalų rūgščių profilio aplinkos veiksniai ženkliai neįtakoja. Aliejus pasižymi tokiomis cheminėmis savybėmis, kurios tipiškai būdingos augaliniams trigliceridų aliejams. Jis taip pat yra labai stabilus dėl nedidelio polinesočiųjų riebalų rūgščių kiekio.

## Savybės
Makadamijų aliejus kambario temperatūroje laikosi skystas. Rafinuotos rūšies aliejus yra skaidrus, jo spalva paprastai būna šviesiai gintarinė, turi silpną riešutų skonio aromatą. Įmanoma aliejų išvalyti taip, jog jis taptų visiškai skaidrus, bet jo silpnas riešutų skonio aromatas išliktų.

## Panaudojimas
Makadamijų aliejus plačiai naudojamas šiandieninėje Australijos virtuvėje. Dėl aukštos smilkimo temperatūros (210 °C), jis naudojamas kepime. Juo taip pat gardinami ir šalti valgiai, pvz., salotos. Neužšaldyto aliejaus galiojimo trukmė siekia 1–2 metus. Jo antiinflamacinės savybės padeda gerinti atmintį, taip pat padeda sumažinti astmos sukeliamą poveikį.

Makadamijų aliejus taip pat naudojamas kosmetiniuose produktuose, pvz., kaip minkštinantis tepalas ar kvepalų fiksatorius. Dėl jo minkštumo ir didelio oksidacinio stabilumo, aliejus naudojamas odos priežiūros produktuose, kaip, pvz., kremams nuo saulės.

Makadamijų aliejus yra puikus audinių taukų pakaitalas daugelyje vartojimo sričių. Aliejus taip pat tinka plaukų priežiūrai.

## Šaltiniai
Sėmenų aliejus

**Sėmenų aliejus** (arba *linų aliejus*) – augalinis aliejus, gaunamas iš linų sėklų. Būna nuo šviesiai gelsvos iki gintarinės spalvos, pasižymi unikaliu skoniu. Naudojamas maistui (salotoms, pagamintiems valgiams pagardinti), kaip maisto papildas, chemijos pramonėje. Pasižymi didele nepakeičiamų riebalų rūgščių, ypač omega-3, gausa.

## Gamyba

Aliejus spaudžiamas tiek šaltu, tiek karštu būdu. Gaminant maistinį aliejų paprastai naudojamas pirmasis būdas.

Didžiausios linų augintojos yra Kanada, Kinija, JAV, Rusija, Indija, Kazachstanas, Etiopija. Per metus pasaulyje pagaminama apie 2,5 mln. tonų sėmenų aliejaus.

## Sudėtis

Sėmenų aliejus turi 52-60 % alfa-linoleno, 15-17 % linolo, 13-22 % oleino, 5-6 % palmitino, 2-4 % stearino riebalų rūgščių.

## Naudojimas

Sėmenų aliejus naudojamas maistui, taip pat ir chemijos pramonėje gaminant dažus, medienos apdailos ir apsaugos priemones. Siekiant išvengti oksidacijos ir apkartimo, maistui naudojamas sėmenų aliejus turėtų būti laikomas šaltoje, tamsioje vietoje, sandariai uždarytame inde.

Po aliejaus spaudimo likusios išspaudos naudojamos kaip maistingas galvijų arba paukščių pašaras.

## Išnašos
Avokadų aliejus

**Avokadų aliejus** – maistinis aliejus, spaudžiamas iš amerikinės persėjos (*Persea americana*) vaisiaus (avokado).

Tai vienas iš nedaugelio valgomųjų aliejų, kurie nėra išgaunami iš sėklų. Avokadų aliejus spaudžiamas iš minkštimo, supančio vaisiaus duobutę. Po išgavimo odos priežiūros produktams skirtas aliejus paprastai išvalomas, išbalinamas ir dezodoruojamas, todėl tampa bekvapis, jo spalva būna gelsva. Tuo tarpu šaltai spaudžiamas aliejus lieka nevalytas, todėl išlaiko vaisiaus minkštimo skonį ir spalvą.

Nerafinuotas (249 °C) ir ypač rafinuotas (271 °C) aliejus pasižymi nepaprastai aukšta smilkimo temperatūra. Jame gausu mononesočiųjų riebalų rūgščių ir vitamino E. Avokadų aliejus padeda geriau įsisavinti karotinoidus ir kitas maistines medžiagas.

Avokadų aliejus naudojamas tiek kaip ingredientas įvairiuose valgiuose, tiek kaip ir kepimo aliejus. Dėl greitai įsigeriančių drėkinamųjų ir odą stiprinančių savybių jis taip pat naudojamas kosmetikoje, kaip kad įvairiuose odos priežiūros produktuose.

## Šaltiniai
Grindinis šildymas

**Grindinis šildymas** – namų šildymo būdas, kuomet radiatoriai įrengiami po grindimis.

## Istorija

Grindinio šildymo ištakos kildinamos iš Korėjos regiono. Vėlesniais laikais grindinio šildymo metodika naudota ir Aliaskoje. Europoje grindinį šildymą naudojo romėnai.

## Šaltiniai
Aliejus (chemija)

**Aliejus** – neutrali, nepolinė cheminė medžiaga, kuri yra klampaus skysčio būsenoje aplinkos temperatūros sąlygomis ir nesimaišo su vandeniu, tirpsta alkoholyje ir eteriuose. Aliejus turi didelį kiekį anglies ir vandenilio. Dažniausiai degus ir slidus. Aliejai gali būti gyvulinės, augalinės arba mineralinės kilmės. Skirstomi į dvi grupes: organiniai ir mineraliniai.

Panaudojimo būdai: maisto gamyboje, kosmetikoje, religinėse apeigose, tapyboje, šilumos pernešime, lubrikantų kūrime, degalų kūrime, chemijos pramonės žaliava.
Putonių aliejus

**Putonių aliejus**, *putonių sėklų aliejus* () – valgomas aliejus, gaunamas iš baltosios putonės (*Limnanthes alba*) sėklų.

Putonių sėklose būna 20-30% aliejaus. Putonių aliejus yra ypatingai stabilus, nes virš 98% jo riebalų rūgščių yra ilgagrandinės. Putonių aliejus yra labai panašus į rapsų aliejų, su kuriuo konkuruoja kai kuriose pramoninėse gamybose.

## Panaudojimas
Putonių aliejus plačiai naudojamas kosmetiniuose ir plaukų priežiūros preparatuose, nes yra stabilus, tepus ir gerai laikosi odos paviršiuje. Kitos teigiamos savybės yra drėkinamasis poveikis, neriebus jutimas liečiant, geras maišumas su kitais kosmetikoje naudojamais aliejais. 
Šį aliejų naudoja masažo losjonuose, saulės įdegį blokuojančiuose kremuose, profesionaliuose aukų priežiūros produktuose. Jis labai patvarus laikant, nežiūrint į didelę molekulinę masę kambario temperatūroje yra skystas. Putonių aliejus yra idealus nešiklinis aliejus, jis puikiai palaiko kitus mažiau stabilius vertingus aliejus, pvz., migdolų, agurklių, nakvišų aliejus.

## Gamyba
Aliejus išgaunamas traiškant sėklas ir ekstrahuojant tirpikliu. Likę kieti ekstrahavimo likučiai naudojami pašarams. Galvijų pašare jų gali būti iki 25%, ir tai jiems nė kiek nekenkia. Kitų gyvūnų pašarams naudojamus likučius reikia apdoroti garais arba dėti po nedaug, nes juose yra nuodingo giukozinoalto. 

## Nuorodos
Believe in Me (Bonnie Tyler daina)

**„Believe in Me“** – Velso dainininkės Bonnie Tyler daina iš šešioliktojo studijinio albumo „Rocks and Honey“ (2013 m.).

Daina buvo įrašyta „Blackbird Studios“ studijoje, Nešvilyje, Tenesyje. Originali versija trunka keturias minutes ir buvo sutrumpinta iki trijų minučių, siekiant patenkinti Eurovizijos konkurso, kuriame 2013 m. gegužės mėnesį Tyler atstovavo Jungtinei Karalystei, taisykles.

## 2013 m. Eurovizijos dainų konkursas

Tyler atliko dainą su keturiais pritariamaisiais dainininkais. Konkurso finale, kuris vyko gegužės 18 dieną, atstovė užėmė 19 vietą. Taškų gavo iš Airijos (7 taškai), Maltos (5), Ispanijos (4), Rumunijos (3), Šveicarijos (2) Švedijos (1) ir Slovėnijos (1).

## Dainų sąrašas
;CD singlas
# „Believe in Me“ (Radio edit) – 3:01
# „Believe in Me“ (Album version) – 3:57
# „Stubborn“ – 3:46

;Atsisiuntimas
# „Believe in Me“ (Eurovision edit) – 3:01

## Eurovizijos dainų konkurso Radijo apdovanojimai 2013
Sintetinė alyva

**Sintetinė alyva** – tepalas, kuris sudarytas iš susintetintų cheminių junginių. Dažnai naudojama kaip lubrikantas varikliams. Vertinama dėl didelio atsparumo temperatūrai ir oksidacijai, kokybiškesnės ir ilgesnės variklių eksploatacijos. Didžiausi trūkumai: galimas savybių praradimas tam tikroje cheminėje aplinkoje (daugiausia pramoniniam naudojimui) ir netinka Vankelio variklio prototipams.
Silikonas

**Silikonas** – inertiški, sintetiniai junginiai. Paprastai atsparūs karščiui ir panašūs į gumą. Naudojama kaip tepalai, klijai, izoliacija, hermetikoje, medicinoje, reikmenų gamyboje.

## Savybės
*Mažas šilumos laidumas.
*Žemas cheminis reaktyvumas.
*Mažas toksiškumas.
*Terminis stabilumas.
*Nepalaiko mikrobiologinį augimą.
*Atsparumas deguoniui, ozonui ir ultravioletinei šviesai.
*Elektros izoliacinės savybės.
*Aukštas dujų pralaidumas.
Agurklių aliejus

**Agurklių aliejus** () – aliejus, gaunamas iš vaistinės agurklės sėklų.

Agurklių aliejus iš kitų sėklų aliejų išsiskiria tuo, kad turi labai daug γ-linoleno rūgšties (; paprastai 24% viso aliejaus) – daugiau negu juodųjų serbentų sėklų ar nakvišos aliejai, į kuriuos laikomas panašiu. GLA perdirbama į dihomo-gama-linoleno rūgštį. Ši yra eilės 1 serijos prostaglandinų ir 3 serijos leukotrienų sintezės pirmtakė. Ji blokuoja leukotrienų sintezę ir tuo padeda gydant reumatologines ligas. Agurklių aliejus, prognozuojama, turi priešuždegiminį ir prieštrombozinį veikimą, jį tiria ieškodami gydomojo efekto gydant priešuždegiminius sutrikimus, artritą, atopinę egzemą, kvėpavimo takų uždegimus. Keli klinikiniai tyrimai parodė aliejaus neefektyvumą gydant atopinę egzemą.

Agurklių aliejuje gali būti pirolizidinio alkaloido amabilino, kuris yra hepatotoksiškas ir gali pažeisti kepenis. Naudojant agurklių aliejų gydymui būtina naudoti sertifikuotą aliejų, kuris neturi nesočiųjų pirolizidinių alkaloidų. Agurklių aliejus gali būti nesaugus nėštumo metu, nes pradiniai tyrimai rodo, kad agurklių aliejus yra teratogeniškas, o jo prostaglandino E agonistinis veikimas gali sukelti per ankstyvus sąrėmius. Buvo pranešimų, kad per dieną suvalgant 1,5-3,0 g agurklių aliejaus pasitaikydavo traukulių, nors nagrinėjant agurklių aliejaus poveikį traukulių slenksčiui aptikta ryšys su aliejaus kokybe. Naudojant specialią ekstrakcijos metodiką galima gauti išgrynintą aliejų, turintį daugiau kaip 50% GLA.

Agurklių aliejumi kartais gydo egzemą, tačiau gydymo efektas neviršija placebo lygio.

## Nuorodos
Nakuru (ežeras)

**Nakuru** () – ežeras Kenijoje, Didžiajame Rifto slėnyje, šarmingųjų ežerų grupėje, 1754 m aukštyje, į pietus nuo Nakuru miesto. Tai seklus (gylis iki 2,8 m), savanų supamas ežeras, kurio plotas priklausomai nuo metų laiko kinta tarp 5 ir 45 km².

Ežeras pasižymi savo gamtine įvairove yra įtrauktas į RAMSAR konvencijos saugomų šlapynių sąrašą, paskelbtas nacionaliniu parku (plotas 188 km²). Nakuru ežere augantys dumbliai pritraukia gausius būrius flamingų (didžiųjų ir mažųjų). Taip pat gausu pelikanų, kormoranų, kragų, žuvėdrų, kojūkų, avocečių, ančių, jūrinių erelių, plaktukagalvių. Aplinkinėse savanose ir miškuose gausu tipinių šio krašto žinduolių.


File:Flickr - Rainbirder - Lesser Flamingo in flight.jpg|Flamingai virš Nakuru ežero
File:Pelican et Flamant Nakuru.jpg|Pelikanai ir flamingai
File:Lake NakuruWW.jpg|Palydovinė nuotrauka
Lūginės palaimintojo Jurgio Matulaičio koplyčia

**Lūginės palaimintojo Jurgio Matulaičio koplyčia** – koplyčia, stovinti Lūginės kaime, Marijampolės savivaldybėje, į vakarus nuo Puskelnių, kairiajame Šešupės krante. Pasiekiama pagal kelyje  ties Mokolais įrengtą nuorodą į arkivyskupo Jurgio Matulaičio tėviškę. Tai viena iš arkivyskupo atminimo vietų Vilkaviškio vyskupijoje, popiežiaus Jono Pauliaus II piligrimų kelio Lietuvoje sakralinis objektas. Priklauso Marijampolės šv. arkangelo Mykolo parapijai.

## Aprašymas

Lūginės kaime koplyčia pastatyta 1991 m. (architektas Zigmas Brazauskas). Sūduvos lygumų kraštovaizdyje iškilęs vertikalus koplyčios bokšto akcentas ženklina palaimintojo vaikystės ir jaunystės vietą. Arkivyskupo tėviškė garsėja tradiciniais piligriminiais jaunimo žygiais, ji gausiai lankoma maldininkų per atlaidų aštuondienį (oktavą) liepos mėnesį ir kitomis palaimintojo Jurgio Matulaičio minėjimo dienomis. Melsdamiesi ir giedodami žygeiviai apsistoja palapinėse. Procesiją vainikuoja renginių programa: vakaronė, mišios, vakaro maldos, adoracija. 

Katalikiškos bendruomenės ir pavieniai tikintieji kaip votus šventoriuje palieka lauko kryžius, ženklinančius žmonių kreipimąsi malda į Viešpatį ir pasitikėjimą palaimintojo Jurgio užtarimu. Lūginės koplyčioje taip pat rengiamos tradicinės šeimų šventės. Šią vietą pamėgusios jaunos poros, čia tuokiamasi, teikiami santuokų jubiliejiniai palaiminimai. Aptarnauja Marijampolės šv. arkangelo Mykolo mažosios bazilikos kunigai.

## Šaltiniai

## Nuorodos

* Koplyčia Palaimintojo tėviškėje Lūginėje
* Palaimintojo J. Matulaičio minėjimo aštuondienis: jaunimo piligriminis žygis 
* Jono Pauliaus II piligrimų kelias: Lūginė
* Jono Pauliaus II piligrimų kelias 
* Palaimintojo Jurgio Matulaičio koplyčia nuotraukoje iš paukščio skrydžio
* Palaimintojo Jurgio Matulaičio tėviškė Lūginėje 
* Jurgio Matulaičio atlaidai Marijampolėje
Tomas Petras Gorskis

**Tomas Petras Gorskis** (, 1869 m. birželio 29 d., Krojenuose, Vokietija – 1940 m. kovo 3 d., Klaipėdoje, Vokietija) – Lietuvos ir Lenkijos didikas, Šaukėnų dvarininkas.

## Giminė
Kilęs iš Lenkijos karalystės didikų Gorskių giminės. Tėvas Zigmantas Kazimieras Gorskis (1827–1868 m.), motina – Marija Mineikaitė (1840–1925 m.). Brolis – Zigmantas Gorskis (apie 1866 m. – 1884 m.), sesuo – Vanda Teresė Julijona Perkovskienė (1864–1919 m.).

;Žmona: 
Apie 1860 m. Biržuvėnuose vedė giminaitę Oną Gorskaitę (, 1878 m. gegužės 20 d. Biržuvėnuose – 1959 m. liepos 4 d. Melane, Prancūzija), Telšių ir Raseinių apskričių bajorų maršalkos Napoleono Liudviko Tito Gorskio dukrą. 

;Vaikai
* Magdalena Marija Gorskaitė (, 1900 m. liepos 22 d. Šaukėnuose – 1989 m. gruodžio 29 d. Varšuvoje); 1924 m. liepos 28 d. Luokės Visų Šventųjų bažnyčioje susituokė su Juliumi Komorovskiu (1893–1982 m.); sūnūs – Zigmantas, Bronislovas, Antanas, dukra – Ona Marija.
* Antanas Aleksandras Gorskis (, 1903 – 1973 m.).
* Ona Gorskaitė (, 1906 m. Šaukėnuose – 1983 m. vasario 12 d. Varšuvoje); apie 1920 m. ištekėjo už Mečislovo Kraševskio (g. apie 1900 m.).
* Teresė Gorskaitė (, 1909 m. rugpjūčio 18 d. Šaukėnuose – 2003 m. vasario 19 d. Stargarde, Lenkija); apie 1920 m. ištekėjo už Jono Kučevskio (1906–1977 m.). 
* Janina Gorskaitė (, g. 1921 m. kovo 27 d. Biržuvėnuose); 1951 m. liepos 21 d. Prancūzijoje ištekėjo už Jono Nagurskio (1914–1999 m.), gyveno Paryžiuje; sūnūs – Mykolas (g. 1959 m.) ir Hubertas (g. 1961 m.). 

## Valdos
Šaukėnų dvaro savininkas.

## Šaltiniai

## Nuorodos
* Tomasz Piotr Gorski z Góry h. Nałęcz: Potomkowie Sejmu Wielkiego
* Tomasz Piotr Górski: Ogrody wspomnień
Antanas Aleksandras Gorskis

**Antanas Aleksandras** (, 1903 m. lapkričio 17 d., Vysbadene, Vokietija – 1973 m. balandžio 23 d., Monesque, Prancūzijoje) – Lietuvos ir Lenkijos bajoras. Architektas. Šaukėnų dvaro savininkas. Baigiantis Antrąjam pasauliniam karui pasitraukė į Prancūziją. Žuvo autoavarijoje.

## Giminė
Kilęs iš Lenkijos karalystės bajorų Gorskių giminės. Tėvas Tomas Petras Gorskis (1869–1940 m.), motina – Ona Gorskytė (1878–1959 m.). Seserys – Magdalena Marija Komorovska (1900–1989 m.), Ona Kraševska (1906–1983 m.), Teresė Kučevska (1909–2003 m.) ir Janina Nagurska (g. 1921 m.).

;Žmona: 
Apie 1950 m. Grenoblyje vedė Eveliną Bisping (, 1922 m. kovo 4 d. Masalėnuose, Balstogės vaivadija, Lenkijos Respublika – 2012 m. liepos 5 d. Melane, Prancūzija). 

;Vaikai
* Elžbieta Gorskytė (, g. 1958 m. birželio 21 d. La Tronche, Prancūzija); vyras – Alain Jacomond (g. 1958 m.); vaikai – Alexandra, Fabian ir Karolina.
* Ona Marija Gorskytė (, g. 1959 m. liepos 19 d. La Tronche, Prancūzija); vyras – Michael John Ferguson (g. 1959 m. sausio 3 d.); vaikai – Carmen, Muriel.
* Teresė Gorskytė (, g. 1960 m. gruodžio 2 d. La Tronche, Prancūzija); vyras – Christian de Poret (g. 1948 m. balandžio 28 d.); vaikai – Charles Christophe Antoine ir Christophe Antoine Marie. 
* Karolina Gorskytė (, 1963 m. gegužės 25 d. La Tronche, Prancūzija); vyras – Denis Hicks (g. 1960 m.); vaikai – Marie Laure ir Alexander.

## Šaltiniai

## Nuorodos
* Antoni Aleksander Gorski z Góry h. Nałęcz: Potomkowie Sejmu Wielkiego
* Antoni Aleksander Gorski z Gory h. Nalecz - WikiTree
Omega-3 riebalų rūgštys

**Omega-3 riebalų rūgštys** (taip pat vadinamos *ω-3* arba *n-3* riebalų rūgštimis) – grupė riebalų rūgščių, kuriai priklauso alfa linoleno, eikozapentaeno (EPA), dokozaheksaeno (DHA) bei keletas kitų retesnių rūgščių. Jos vadinamos nepakeičiamomis, nes alfa linoleno rūgštis yra nesintetinama organizmo ir turi būti gaunama su maistu. Dalis alfa linolio rūgšties vėliau organizme gali būti paverčiama į EPA, o ši – į DHA.

* Alfa linoleno rūgšties molekulė turi 18 anglies atomų. Ji gausiai randama kai kuriuose augaliniuose aliejuose (sėmenų, rapsų, graikinių riešutų, kanapių, sojų) bei žaliose lapinėse daržovėse. 

* EPA molekulė turi 20 anglies atomų. Ji randama daugiausiai žuvų taukuose, mažesniais kiekiais kiaušiniuose ir jūros dumbliuose. EPA žmogaus organizmo gali būti sintetinama iš alfa linoleno rūgšties arba iš DHA.

* DHA molekulė turi 22 anglies atomus. Ji randama beveik išimtinai tik žuvų taukuose ir mažais kiekiais kiaušiniuose bei jūros dumbliuose. DHA gali būti organizmo sintetinama iš EPA.

Omega-3 riebalų rūgštys užtikrina tinkamą kraujo krešumą, mažina trombozių riziką, gerina imunitetą, įeina į lipidinių mediatorių, ląstelių membranos sudėtį, turi antioksidacinį poveikį.

## Šaltiniai
Zigmantas Kazimieras Gorskis

**Zigmantas Kazimieras Gorskis** (, 1827 m. – 1868 m. lapkričio 22 d.) – Lietuvos ir Lenkijos didikas, Džiuginėnų ir Šaukėnų dvarininkas.

## Giminė
Kilęs iš Lenkijos karalystės didikų Gorskių giminės. Tėvas Aleksandras Gorskis (1798–1855 m.), motina – Liudvika Frejentaitė (1808–1855 m.). Seserys – Teresė Dimšienė (apie 1830–1905 m.), Oktavija Gorskaitė (apie 1830–1900 m.), Barbora Gorskaitė, Janina Svirtūnienė (1836–1927 m.) ir Aleksandra Gorskaitė (1840–1856 m.). 

;Žmona: apie 1860 m. vedė Mariją Mineikaitę (, 1840 m. – 1925 m. kovo 14 d. Džiuginėnų dvare), Vilniaus gubernijos bajorų maršalkos Tomo Mineikos (1806–1856 m.) dukrą. 

;Vaikai
* Vanda Teresė Julijona Gorskaitė (, 1864 m. vasario 26 d. Džiuginėnų dvare – 1914 m. gruodžio 25 d. Varšuvoje); 1890 m. balandžio 22 d. Šaukėnų Švč. Trejybės bažnyčioje susituokė su Severinu Fabijonu Perkovskiu (1845–1907 m.); vaikai – Zigmantas, Jadvyga, dvyniai Juozapas ir Tadas.
* Zigmantas Gorskis (, apie 1866 m. Džiuginėnuose – 1884 m.).  
* Tomas Petras Gorskis (, 1869 – 1940 m.).

## Valdos
Džiuginėnų ir Šaukėnų dvarų savininkas.

## Šaltiniai

## Nuorodos
* Zygmunt Gorski z Góry h. Nałęcz: Potomkowie Sejmu Wielkiego
Conchita Wurst

**Thomas Neuwirth** (g. 1988 m. lapkričio 6 d.) – Austrijos dainininkas, geriau žinomas kaip sceninis personažas *Conchita Wurst*. Jis atstovavo Austrijai 2014 m. „Eurovizijos“ dainų konkurse Kopenhagoje, Danijoje, kurį laimėjo surinkęs 290 taškų.

## Muzikinė karjera

### 2006–2007: „Starmania“ ir „Jetzt Anders!“

2006 metais dalyvavo trečiajame Austrijos šou „Starmania“ sezone ir užėmė antrąją vietą (pirmąją vietą užėmė Nadine Beiler). Po metų, 2007 m., jis įkūrė vaikinų grupę „Jetzt anders!“, kuri gyvavo tik metus.

### 2011–2012: „Die große Chance“ ir 2012 m. „Eurovizija“

2011 metais dalyvavo ORF televizijos šou „Die große Chance“.

2012 metais jis užėmė 2 vietą Austrijos nacionalinėje atrankoje į 2012 m. „Euroviziją“.

### 2013–2014: 2014 m. „Eurovizija“

2013 m. rugsėjo 10 d. buvo paskelbta, kad Wurst atstovaus Austrijai 2014 m. „Eurovizijos“ dainų konkurse, kuris vyks Kopenhagoje, Danijoje. Atlikėją uždaru būdu pasirinko Austrijos nacionalinis transliuotojas ORF.

2014 m. gegužės 10 d. Conchita Wurst laimėjo „Eurovizijos“ konkursą Danijoje su daina „Rise Like a Phoenix“, surinkdama 290 taškų.

Tai antroji Austrijos pergalė „Eurovizijos“ konkurse. Pirmąjį kartą Austrija šį konkursą buvo laimėjusi 1966 m. atstovaujant Udo Jürgens su daina „Merci Chérie“.

## Diskografija

; Studijiniai albumai
* 2015 – *Conchita*
* 2018 – *From Vienna with Love*
* 2019 – *Truth Over Magnitude*

; Singlai
* 2011 – Unbreakable
* 2012 – That’s What I Am
* 2014 – Rise Like a Phoenix
* 2014 – Heroes
* 2015 – You Are Unstoppable
* 2015 – Somebody to Love
* 2015 – Up for Air
* 2015 – Firestorm
; Vaizdo klipai
* 2014 – Rise Like a Phoenix
* 2014 – Heroes
* 2015 – You Are Unstoppable

## Apdovanojimai
* 2014 – Eurovizijos dainų konkurso laimėtojas. 
* 2015 – Amadeus Austrian Music Awards
* Video des Jahres (lt. *Metų klipas*) – Heroes
* Song des Jahres (lt. *Metų daina*) – Rise like a Phoenix
* Künstlerin des Jahres (lt. *Metų artistė*)

## Nuorodos

* Oficiali svetainė

|-
Kupručių aliejus

**Kupručių aliejus** () – aliejus, spaudžiamas iš kelių rūšių kupručių (*Cuphea*) sėklų.

Kupručių aliejumi susidomėta nesenai, nes jis numatytas kaip vidutinio ilgio trigliceridų, kokie gaunami iš kokosų ir alyvpalmių aliejų, šaltinis. Kuprutės perspektyvios ir tuo, kad jos auga kraštuose, kur neauga prieš tai minėtų aliejų šaltinis – kokospalmės ir alyvpalmės.

Kupručių aliejų riebalų rūgščių sudėtis tokia (kokosų aliejaus sudėtis pateikta palyginimui):

Kupručių aliejai yra vertingi kaip koncentruoti vienos ar kitos riebalų rūgšties šaltiniai. Pvz., *C. painteri* aliejus turi 73% oktano rūgšties, *C. carthagenensis* – 81% lauro rūgšties, *C. koehneana* – 95% dekano rūgšties].

## Nuorodos
Esma Redžepova

**Esma Redžepova-Teodosievska** (, 1943 m. rugpjūčio 8 d. Skopjėje – 2016 m. gruodžio 11 d. ten pat) – makedonų-romų vokalistė, dainų autorė, humanitarė. Žinoma visuose Balkanuose, tituluojama čigonų muzikos karaliene.

Per kelis dešimtmečius dainininkės įnašas į muzikinį pasaulį yra milžiniškas: išleisti daugiau nei 100 singlų ir 20 studijoje įrašytų albumų. Be to, Esma yra režisavusi 6 filmus, daugiausia apie gimtinę ir romų tradicijas. Esma Redžepova vien muzika savo gyvenime neapsiribojo – už humanitarinę veiklą ji net kelis kartus pretendavo gauti Nobelio Taikos premiją, taip pat kartu su vyru priglaudė ir užaugino net 47 našlaičius vaikus. 

2013 metais Esma kartu su Lozano atstovavo Makedonijai „Eurovizijoje“, tačiau kūrinys „Pred Da Se Razdeni“ vietos finale neiškovojo.

## Nuorodos

* Oficiali svetainė 
* Esma ir Lozano - Pred Da Se Razdeni (video)

|-
Atalių aliejus

**Atalių aliejus** () – skaidrus šviesiai geltonas aliejus, išgaunamas iš palmės puošniosios atalės (*Attalea speciosa*), augančios Amazonės žemumoje, sėklų. Tai nedžiūstantysis aliejus, naudojamas maisto produktams, odos kosmetikos gaminiams ir valikliams gaminti.

Šis aliejus savybėmis panašus į kokosų aliejų, paprastai taip pat ir naudojamas, juo vis dažniau keičia kokosų aliejų. Atalių aliejaus sudėtis:

Lauro ir miristo rūgščių lydymosi temperatūra gana artima žmogaus kūno temperatūrai, tad atalių aliejumi galima tepti kietą žmogaus odą, o aliejui lydantis, tai suteikia vėsos pojūtį. Šis aliejus yra efektyvi odą minkštinanti medžiaga.

2008 m. vasarį buvo išbandytas atalių ir kokosų aliejų mišinys, kuriuo kaip biodegalais buvo varomas vienas lėktuvo Boeing 747 variklis. Šį biodegalų bandymą finansavo Jungtinės Karalystės avialinijų kompanija *[[Virgin Atlantic Airways]]*.

## Nuorodos
2012 m. Latvijos konstitucijos referendumas

**2012 m. Latvijos konstitucijos referendumas** – 2012 m. vasario 18 d. Latvijos Respublikoje vykęs referendumas, dėl Latvijos Konstitucijos 4, 18, 21, 101 ir 104 straipsnio pakeitimo. Šiomis pataisomis siekta įteisinti rusų kalbą, kaip antrąją Latvijoje valstybinę kalbą.

Referendume už antrosios valstybinės kalbos statuso suteikimą rusų kalbai balsavo 22,5 proc. piliečių, o prieš – 77,22 procento. Iš viso prieš rusų kalbą kaip valstybinę balsavo 750 159 rinkėjų, už – 246 245. 3 190 balsavimo lapelių (0,32 proc.) pripažinta negaliojančiais. Referendume iškeltam klausimui nepritarta.

Rinkimų komisijos duomenimis, referendume iš viso dalyvavo 1 087 284 Latvijos piliečių arba apie 70,37 proc. visų rinkimų teisę turinčių Latvijos gyventojų. Tai – didžiausias referendume dalyvavusių rinkėjų skaičius Latvijoje per visą nepriklausomybės laikotarpį.

Jeigu referendume iškeltam klausimui būtų buvę pritarta, rusų kalba būtų tapusi oficialiąja Europos Sąjungos kalba.

## Šaltiniai
Balžų aliejus

**Balžų aliejus** (), *balžos sėklų aliejus* () – nevalgomas aliejus, ekstrakcijos būdu gaunamas iš vienmečio augalo abisininės balžos (*Crambe abyssinica*) sėklų.

Spalva nuo šviesiai iki auksiškai geltonos, su silpnu neutraliu kvapu.

## Panaudojimas
Iš balžų aliejaus, turinčio labai daug eruko rūgšties, gaunamos tokios medžiagos kaip erukamidai, erukilo alkoholis, beheno rūgštis, behenilo alkoholis, vaško esteriai, riebalų rūgštys, brasilo ir pelargono rūgštys. Iš jų gaminami tepalai, šilumnešiai skysčiai, surfaktantai, dangų medžiagos, kosmetika, poliesteriai, plastikai, nailonas.

Eruko rūgštis tradiciškai išgaunama iš senų rapso veislių, kuriose šios rūgšties daug. Balžų aliejus kaip eruko rūgšties šaltinis konkuruoja su rapsų aliejais. Didžiausia balžų aliejaus rinka yra JAV.

Dėl didelio eruko rūgšties kiekio kosmetikos gaminių balžų aliejus suteikia plaukams ir odai žvilgumo, todėl jis yra silikoninės alyvos alternatyva.
Naudojant balžų aliejų gaminami muilas, losjonai, kremai, lūpų balzamas, plaukų priežiūros preparatai.

## Gamyba
Apie 36–43% balžų sėklų masės sudaro aliejus, 55–60% kurio sudaro eruko rūgštis.

Balžų sėklų likučiai po ekstrakcijos gali būti panaudojami pašarams, bet prieš tai turi būti apdoroti. Sėklų (su pašalintomis ankštaromis) likučiuose būna 45–58% baltymų, kurių aminorūgščių sudėtis subalansuota. Likučiais JAV leidžiama šerti galvijus (iki 5% dienos raciono). Nerekomenduojama jais šerti neatrajojančių gyvulių.
 
## Nuorodos

* Crambe Abyssinica
Uogintų ąžuolas

**Uogintų ąžuolas** – Kaišiadorių rajono savivaldybės saugomas botaninis gamtos paveldo objektas, turintis išskirtinę dendrologinę ir estetinę vertę. Medis paskelbtas saugomu 1992 m. spalio 10 d. Jis yra vienas iš lankytinų Rumšiškių seniūnijos objektų.

Ąžuolas stūkso Uogintų kaimo pakraštyje, atvirame lauke, už 0.5 km į pietvakarius nuo kelio . Jam apie 200 metų, aukštis 25 m, kamieno apimtis 4,50 m. 

## Šaltiniai

## Nuorodos

* Saugomų teritorijų valstybės kadastras
Diedrich Schroeder

**Dytrichas Vilhelmas Šrioderis** (1916 m. balandžio 16 d. Aukštumaluose, Vokietijos imperija - 1988 m. kovo 2 d. Kylije, Vakarų Vokietija) – mokslininkas, dirvotyrininkas.

## Biografija

Gimė 1916 m. balandžio 16 d. Aukštumaluose. Po karo pradėjo studijuoti Getingeno universitete, baigė studijas 1949 metais. 1951 m. Hanoverio universitete tapo mokslų daktaru ir pradėjo šiame universitete dėstyti. 1954 m. tapo habilituotu mokslų daktaru apsigynęs mokslinį darbą apie dūlėjimą ir dirvodarą Lioso uolienose. 1956 m. buvo pakviestas dirbti į Kylio universitetą, kur dėstė apie dirvotyrą. Nemažai prisidėjo prie dirvotyros mokslo plėtros ir teorinio bei praktinio taikymo. Gilinosi į savo dėstomo dalyko istoriją, tyrinėjo mokslininkų Alexander von Humboldt ir Johann Wolfgang von Goethe darbus. 1962-1963 m. ir 1970-1971 m. buvo Kylio universiteto rektorius. 1974-1981 m. Vokietijos dirvotyrininkų draugijos prezidentas. Mirė 1988 m. kovo 2 d., palaidotas Kylije. 

## Nuorodos

* Literatūra susijusi su Diedrich Schroeder.

## Literatūra

* A. Finck und W. Hoffmann: Diedrich Schroeder zum 60. Geburtstag. In: Landwirtschaftliche Forschung Bd. 29, 1976, vor S. 101 (m. Bild).
* G. W. Brümmer: Diedrich Schroeder zum 60. Geburtstag. In: Mitteilungen der Deutschen Bodenkundlichen Gesellschaft Bd. 23, 1976, S. 243−245.
* E. Graf von Reichenbach: Professor Dr. Dietrich Schroeder zum 70. Geburtstag. In: Zeitschrift für Pflanzenernährung und Bodenkunde Bd. 149, 1986, S. 145−146 (m. Bild).
* Willibald Reichertz: Ostdeutsche als Dozenten an der Technischen Hochschule Hannover (1831–1956). In: Ostdeutsche Familienkunde. XVIII (55. Jahrgang), Nr. 3, Degener & Co, Insingen 2007, S. 109–120.
Luo (reikšmės)

**Luo** gali reikšti:
* Luo (grupė) – nilotų tautų grupė Afrikoje;
* Luo, dar vadinami džoluo – etninė grupė, viena iš luo tautų, gyvenanti Kenijoje ir Tanzanijoje;
* Luo (Pietų Sudanas) (Luwo) – etninė grupė, viena iš luo tautų, gyvenanti Pietų Sudane;
* Luo kalbos – giminingų nilotų kalbų grupė, tarp kurių yra:
** Pietų luo kalba - kuria kalba dalis luo tautų: džoluo, ačoliai, adholai, kumamai, alurai ir langai;
** Luo kalba (Dholuo) - vienas iš Pietų luo kalbos variantų;
** Luo kalba (Pietų Sudanas) (Luwo) - kuria kalba tautelė Pietų Sudane;
* Luo kalba (Kamerūnas) - izoliuota mirusi kalba Kamerūne;
* Luo (gongas) – kiniškas gongas;
* Luo (upė), arba Luošui – upė Kinijos Henan provincijoje;
* Luo – kitas Kinijos miesto Luojango pavadinimas;
* Luo (pavardė) (羅, 罗) – kiniška pavardė;
Sūduonia

**Sūduonia** – upė Lietuvoje, Marijampolės ir Kalvarijos savivaldybėse; Šešupės kairysis intakas. Prasideda prie Mikalajavo, 5 km į šiaurės vakarus nuo Kalvarijos. Teka rytų kryptimi. Įteka Šešupėn Liudvinave, už 218,1 km nuo žiočių. Ilgis – 20,4 km, baseino plotas – 80,5 km².

Didesni intakai: Gulbinas (kairysis).

Sūduonios vaga vietomis ištiesinta, jos nuolydis 214 cm/km. Ties Stebuliškėmis (2 km nuo žiočių) upė patvenkta, sudarytas 51 ha Stebuliškių tvenkinys.

Prie Sūduonios įsikūrusios gyvenvietės: Laibikiai, Deivoniškiai, Pasūduonys, Staviškės, Gulbiniškiai, Stebuliškės, Liudvinavas.

Upės kodas LR upių klasifikatoriuje – 15010170

## Pavadinimas

Nuo Sūduonios (kitaip *Sūduonės*) vardo kildinamas Sūduvos krašto pavadinimas. Upėvardžio etimologija galimai sietina su *sūduva* – „klampynė, akis, garmala“. Dar plg.  („gipsas“), vid. vok. žem. *sudde* („valka, bala“),  („drėgmė“).

## Šaltiniai

## Nuorodos

* Sūduonia ''Gamtos kataloge''
Eldoretas

**Eldoretas** () – miestas vakarų Kenijoje, į šiaurės rytus nuo Nakuru, pietinėje Čeranganio kalvų papėdėje. Uasin Gišu apskrities centras. Pro miestą eina Kenijos–Ugandos geležinkelis, plentai į Nakuru, Kampalą, Kitalę; yra oro uostas. Žemės ūkio regiono prekybinis centras (kviečiai, kukurūzai, piretrumas, galvijai). Tekstilės, maisto (ypač sūrio) pramonė. Veikia Moi universitetas.

## Istorija
1908 m. Eldoretas įkurtas kolonistų iš Pietų Afrikos. Pradžioje vadintas *Farm 64*, o 1912 m. tapo Eldoretu (masajų kalba – „akmenų upė“). 1924 m. miestą pasiekė geležinkelis. XX a. antroje pusėje Eldoretas sparčiai augo.

## Sportas
* Posta Rangers FC (futbolo klubas;
Turkvelas

**Turkvelas** () – upė vakarų Kenijoje. Prasideda Elgono ugnikalnio papėdėje, Ugandos teritorijoje. Aukštupyje vadinama ***Suamu*** (*Suam*). Teka į šiaurės rytus, kerta Čeranganio kalvas, Pietų Turkanos lygumą, Loturerėjaus dykumą. Įteka į nenuotakų Turkanos ežerą.

Upės vandeningumas labai kinta metų bėgyje – liūčių metu smarkiai paplūsta, o per sausras nusenka. 1991 m. upė patvenkta, sudarytas Turkvelio tarpeklio tvenkinys. Prie upės yra Lodvaro miestas.
Sufolkai

**Sufolkai** () – avių veislė, išvesta pietryčių Anglijoje (Jungtinė Karalystė), Safolko grafystėje.

Sufolkų avys – mėsinio tipo avys. Veislė išvesta mišrinant vietines *[[Norfolk Horn]]* raguotąsias avis su *[[Southdown]]* avinais.

## Apibūdinimas
Sufolkų avys yra stambios, labai juoda bevilne iki paausių galva ir bevilnėmis kojomis.
Labai judrios ir ištvermingos, iš 100 ėriavedžių pirmais metais gaunama nuo 125 iki 140 ėriukų, antrais metais nuo 140 iki 170 ėriukų. Ėriukų svoris gimus vienetukui būna nuo 4,5 kg iki 6,5 kg, o dvynukams nuo 3,5 kg iki 5,5 kg. Paros ėriukų prieaugis gali siekti nuo 400 g iki 450 g. Jau 3 mėnesių nupenėti ėriukai sveria nuo 30 kg iki 35 kg, jų skerdienos išeiga siekia 52 procentus.

Nors Sufolkai gerai prisitaiko prie įvairiausių klimatinių sąlygų, jiems būtina užtikrinti pilnavertį šėrimą. Subrendę avinai sveria nuo 120 kg iki 160, kartais būna iki 200 kg svorio, o ėriavedės sveria nuo 80 iki 100 kg, nuo šių avių prikerpama nuo 3,5 kg iki 6,0 kg 7–9 cm ilgio baltos vilnos, kuri yra 48–50 plonumo klasių 30–34 mikronų storio. *Suffolk* avys gali būti veisiamos grynuoju veisimu ir taip pat avinai gali būti naudojami kitų veislių mėsinių savybių pagerinimui.

## Nuorodos
* Lietuvos avių augintojų asociacija

## Šaltiniai
Lodvaras

**Lodvaras** () – miestas šiaurės vakarų Kenijoje, prie Turkvelo upės, į vakarus nuo Turkanos ežero. Turkanos apskrities centras. Pro miestą eina Kisumu–Kapoetos (Pietų Sudanas) kelias, yra oro uostas. Verčiamasi turizmu, krepšių pynimu. Veikia ligoninė, katalikų katedra.

## Istorija

1933 m. Shah Mohamed Turkvelo upės pakrantėse įkūrė prekybinį punktą. Gyvenvietė pradėjo augti, atsirado dujų stotis, klinika, kalėjimas. 1959 m. Lodvare 2 metus namų arešte praleido Jomo Kenyatta.
Julian Rachlin

**Julian Rachlin** (g. 1974 m. gruodžio 8 d.) – Austrijos smuikininkas virtuozas, gimęs Lietuvoje, Vilniuje. 4 metai po gimimo 1978 m. Rachlinas su šeima emigravo į Austriją ir ten gyvena iki šiol. 1983 m. Rachlinas baigė Vienos konservatoriją.

1988 m. smuikininkas laimėjo Europos jaunojo muziko apdovanojimą ir tais pačiais metais tapo pirmuoju solistu grojusiu su Vienos filharmonijos orkestru.

Nuo to laiko Rachlinas populiarėjo ir gausėjo koncertų. Nuo 2000 m. jis organizuoja muzikos festivalį „Rachlinas ir draugai“ Dubrovnike.

2005 m. Rachlinas debiutavo „Karnegy salėje“ Niujorke.

2000 m. smuikininkas buvo paskirtas Kidži muzikos akademijos laureatu Sienoje.

2010 m. sausio mėnesį Rachlinas buvo paskirtas UNICEF gerosios valios ambasadoriumi iš Lietuvos. 

## Nuorodos
* Oficiali muziko svetainė 

## Šaltiniai
Lisala

**Lisala** () – miestas Kongo Demokratinės Respublikos šiaurinėje dalyje. Per miestą teka Kongo upė. Mongalos provincijos administracinis centras.

Miestas geriausiai žinomas, kaip Mobutu Sese Seko gimimo vieta, kuris valdė Zairą, nuo 1965 iki 1997 m.
Aigerličo ežeras

**Aigerličo ežeras** () – mažas ežeras Ararato lygumoje, į vakarus nuo Vaharšapato, Armėnijoje. Šalia įsikūręs miestelis Aknaličas.
Bartninkų dvaras

**Bartninkų dvaras** – dvaras, esantis Bartninkuose, Vilkaviškio rajone. Dvaro rūmai apnykę, yra išlikę parko želdinių. Buvusio dvaro sodybos vietoje pastatyta Bartninkų Jono Basanavičiaus mokykla-daugiafunkcis centras.

## Istorija

XVIII a. Bartninkai priklausė Alytaus ekonomijai, čia buvo Karalkrėslio valsčius. Ekonomas Antanas Tyzenhauzas steigė manufaktūras, dvarus – taip buvo įkurtas ir Bartninkų dvaras. Jame veikė audimo cechelis, geležies liejykla. Tačiau 1780 m. nušalinus A.Tyzenhauzą nuo vadovavimo ekonomijoms, jos sunyko, o 1795 m., po Trečiojo Abiejų Tautų Respublikos padalijimo, Užnemunė atiteko Prūsijai.

1923–1977 m. viename iš dvaro pastatų buvo įrengta mokykla. Ją iškėlus, 1977–1982 m. pastate buvo įrengti butai.

2006 m. buvusį mokyklos pastatą įsigijo Rolandas Bilotas.

## Šaltiniai

## Nuorodos
* Apie Bartninkų dvarą Lietuvos dvarų duomenų bazėje 
* Bartninkų dvaro nuotraukos ''miestai.net'' svetainėje
* Apie Bartninkų dvarą ''suduvosgidas.lt''
Nočnyje Snaipery

**„Nočnyje Snaipery“** – Rusijos roko grupė, įkurta 1993 metais. Žinomiausios grupės dainos – „31 vesna“ („31 весна“), „Ty darila mne rozy“ („Ты дарила мне розы“), „Rubež“ („Рубеж“), „Stolica“ („Столица“), „Asfalt“ („Асфальт“), „Aktrisa“ („Актриса“).

## Sudėtis

* Diana Arbenina – vokalas, gitara, dainų tekstai, akordeonas
* Ivanas Ivolga – gitara
* Sergejus Makarovas – bosinė gitara
* Andrejus Titkovas – klavišiniai
* Dmitrijus Gorelovas – būgnai

## Diskografija

### Studijiniai albumai
* 1998 – Kaplia diogtia v bočke mioda (Капля дёгтя в бочке мёда)
* 1999 – Detskij lepet (Детский лепет)
* 2001 – Rubež (Рубеж, paskelbtas 2002 metais po pakartotinio išleidimo)
* 2002 – Cunami (Цунами)
* 2004 – SMS
* 2005 – Koshika (japoniška versija, Rusijoje paskelbtas 2006 m.)
* 2007 – Bonni & Klaid (Бонни & Клайд)
* 2008 – Kanarskij (Канарский, įrašytas 1999 metais)
* 2009 – Armija2009 (Армия2009)
* 2012 – 4
* 2013 – Akustika. Pesni kak oni est (Акустика. Песни как они есть)

### Singlai, mini albumai

* 1999 – Britanec (Британец, singlas)
* 2003 – Karmen. Muzika k filmu (Кармен. Музыка к фильму, singlas)
* 2005 – Simauta (Симаута, su Kadzufumi Mijazavu (宮沢和史))
* 2009 – Južnyj polius (Южный полюс, singlas)
* 2010 – Kandagar (Кандагар, singlas)
* 2013 – Fiesta (Фиеста, singlas)

### Koncertiniai albumai

* 2002 – Živoj (Живой)
* 2003 – Trigonometrija (Тригонометрия)
* 2005 – Trigonometrija-2 (Тригонометрия-2)
* 2009 – Živagov Lužnikah (Живаго в Лужниках, koncertinis albumas)
* 2009 – Poslednij patron (Последний патрон, koncertinis DVD albumas)

## Nuorodos
* Oficialus grupės tinklalapis
* Oficialus „Facebook“ tinklalapis
* Oficialus „YouTube“ kanalas
Heinrich Czerkus

**Heinrichas Čerkus** (1894 m. spalio 27 d. Mingėje, Vokietijos imperija – 1945 m. balandžio 12 d. Dortmunde, Trečiasis Reichas) – Vokietijos komunistas, rezistentas, sporto vadybininkas.

## Biografija

Gimė 1894 m. spalio 27 d. Mingėje. Dirbo šaltkalviu, priklausė Vokietijos komunistų partijai. 1933 m. išrinktas į Dortmundo miesto tarybą. Tarpukariu dirbo futbolo klubo BV Borussia Dortmund vadybininku iki kol klubas persikėlė į Stadion Rote Erde stadioną. Būdamas klubo vadybininku platino atsišaukimus prieš nacius. Už šią veiklą buvo suimtas Gestapo ir ilgai kalintas. Nužudytas tarp 1945 m. kovo 7 d. ir balandžio 12 d. kartu su dar 300 rezistentų. 2009 m. Stadion Rote Erde buvo pastatyta atminimo lenta skirta buvusiam klubo darbuotojui. Nuo 2012 m. Dortmundo Borusijos futbolo klubo sirgaliai organizuoja simbolinį bėgimą siekiant atminti nužudytus buvusius klubo narius.

## Nuorodos

* Nužudymo metinių minėjimas (vok.) ;
* Biografija (vok.) .

## Literatūra

* Gerd Kolbe: Der BVB in der NS-Zeit. Verlag Die Werkstatt GmbH, Göttingen 2002. ISBN 3-89533-363-8

## Šaltiniai